Matul dawn l-aħħar jiem intqal ħafna dwar min seta kien jew ma kienx dak li saffar is-suffara (il-whistleblower) dwar l-iskandlu tal-Mistra. qed jintqal li kien uffiċjal tal-PN li wassal il-kuntratt tal-Mistra lill-Alfred Sant. Issa jiena ngħid il-verita' thawwadt ftit għax Alfred Sant dan l-aħħar kien ċar ħafna dwar kif wasal għandu l-kuntratt. Sant kien ikkwotat li qal hekk : "Kieku ma kienx għal whistleblower kuraġġuż fis-sistema pubblika li tqażżes jara l-mod kif il-korruzzjoni u l-abbuż tal-poter kienu qed jintużaw lejliet l-elezzjoni bi sfreġju kbir għall-ambjent Malti, kieku l-istorja ma kinitx tasal għandi." Kieku jieqaf it-taħwid fit-tixrid tal-informazzjoni jkun ta' ġid għal kulhadd! L-aħħar punt. L-iskandlu ma nħoloqx bil-kuntratt. Il-kuntratt u l-qliegħ li kien ser ikun ġġenerat hu biss l-effett. L-abbuż sar fil-MEPA fil-mod kif ġie ipproċessat il-permess. Kif saru laqgħat bil-magħluq. Bi pressjoni u SMSs galore sakemm rakkomandazzjoni għar-rifjut ta' permess ġiet mibdul biex il-permess inħareg. Ħalliha li wara l-elezzjoni a bażi ta' rapport tal-Audit Officer tal-istess MEPA dan il-permess ġie irtirat. Tajjeb li nżommu perspettiva realistika tal-affarijiet.